KIRJALLINEN KYSYMYS E-1895/99 esittäjä(t): Raffaele Costa (PPE-DE) komissiolle. Media II -ohjelma (koulutus) (1996‐2000).



Virallinen lehti nro 225 E , 08/08/2000 s. 0030 - 0031



KIRJALLINEN KYSYMYS E-1895/99 esittäjä(t): Raffaele Costa (PPE-DE) komissiolle (29. lokakuuta 1999) Aihe: Media II -ohjelma (koulutus) (19962000) Voisiko komissio ilmoittaa mille julkisille tai yksityisille tahoille oppilaitoksille, yhtiöille, osuuskunnille tai yksityishenkilöille on myönnetty varoja tai avustuksia ja kuinka paljon (jo toteutetut ja vielä toteuttamattomat maksut) Euroopan audiovisuaalisten ohjelmien tuottajille tarkoitetusta Media II -koulutusohjelmasta (19962000), jonka talousarvio on 45 miljoonaa ecua? Onko varojen lopullinen vastaanottaja ja aloitteiden asianmukainen toteuttaminen tarkistettu? Viviane Redingin komission puolesta antama vastaus (29. marraskuuta 1999) Komissio toimittaa arvoisalle parlamentin jäsenelle ja parlamentin pääsihteeristölle taulukon, jossa luetellaan järjestöt, laitokset ja yritykset, joille on myönnetty taloudellista tukea Media II -koulutusohjelman nojalla ohjelman käynnistämisvuodesta 1996 vuoden 1999 ensimmäiseen puoliskoon saakka. Parlamentin jäsen voi myös tutustua komission kertomukseen(1) MEDIA II -ohjelman (19962000) tuloksista ajalta 1.1.199630.6.1998. Tuen myöntämisestä on säännöksiä Euroopan audiovisuaalisen ohjelmateollisuuden ammattilaisten koulutusohjelmien täytäntöönpanosta (Media II koulutus)(19962000) 22 päivänä joulukuuta 1995 tehdyssä neuvoston päätöksessä 95/564/EY(2). Myönnettävä tuki on rahoitustukea. Euroopan yhteisöjen virallisessa lehdessä julkaistaan ohjelmaa koskevia ehdotuspyyntöjä. Kelpoisuus- ja valintaperusteet täsmennetään ohjelman suuntaviivoissa. Komissio valitsee edunsaajat asiantuntijoiden avustamana ja neuvoston päätöksen yksityiskohtaisten sääntöjen mukaisesti: Ohjelman toteuttamista varten, erityisesti hankkeiden teknisen valinnan, ohjelman rahoitusta saavien hankkeiden seurannan ja arvioinnin osalta, komissio huolehtii siitä, että se hyödyntää audiovisuaalisen alan tunnustettujen asiantuntijoiden pätevyyttä ammatillisen koulutuksen alalla. Komissio voi tarvittaessa tätä varten käyttää välittäviä järjestöjä, jotka antavat sille ammatillisen asiantuntemuksensa perusteella teknistä apuaan ja tekevät tuensaajien valintaa koskevia ehdotuksia, tämän kuitenkaan rajoittamatta muita valintaa koskevia yksityiskohtaisia sääntöjä. Komissio valitsi tarjouspyynnön tuloksena Madridissa toimivan välittäjäorganisaation antamaan teknistä apua ohjelman täytäntöönpanossa. Komissio kuulee edunsaajia valitessaan itsenäisiä asiantuntijoita, jotka ovat alalla tunnustettuja ammattilaisia. Myönnetyn tuen käyttämisestä on omat määräyksensä komission ja edunsaajien välisissä sopimuksissa. Komissio valvoo tuen käyttämistä. Sille antaa teknistä apua alakohtainen välittäjäorganisaatio, joka seuraa sopimusten täytäntöönpanoa, sekä horisontaalinen välittäjäorganisaatio, joka valvoo maksuja ja suorituksia. Myös edunsaajien tilejä tarkastetaan riippumattomasti ja satunnaisesti. Toteutettujen aloitteiden onnistumisen osalta parlamentin jäsentä kehotetaan tutustumaan edellä mainittuun kertomukseen. (1) KOM(1999) 91 lopullinen. (2) EYVL L 321, 30.12.1995.